biswa921/hiwiki-latest-pages-articles-raw huggingface dataset:
क़ाराक़ालपाक़स्तान

thumb|230px|उज़बेकिस्तान के नक़्शे में क़ाराक़ालपाक़स्तान (जामुनी रंग में)
right|thumb|250px
क़ाराक़ालपाक़स्तान (उज़बेक: Қоракалпоғистон Республикаси, क़ोराक़ालपोग़िस्तान रेस्पुब्लिकासी; अंग्रेज़ी: Republic Karakalpakstan), जिसका औपचारिक नाम क़ाराक़ालपाक़स्तान गणतंत्र है, मध्य एशिया में स्थित उज़बेकिस्तान देश का एक स्वशासित प्रान्त है। उज़्बेकिस्तान का पूरा पश्चिमी भाग इसी प्रांत में आता है। क़ाराक़ालपाक़स्तान का कुल क्षेत्रफल १,६०,००० वर्ग किमी है और २००७ में इसकी अनुमानित आबादी १५,७१,८०० थी। इनमें से लगभग ५,००,००० क़ाराक़ालपाक़ जाति के हैं, जिनके नाम पर इस प्रांत का नाम पड़ा है। इनके आलावा यहाँ लगभग ४,००,००० उज़बेक नस्ल के और ३,००,००० कज़ाख़ नस्ल के हैं। क़ाराक़ालपाक़स्तान की राजधानी नुकुस शहर है।The Republic of Uzbekistan: encyclopedic reference, Нурислам Тухлиев, Алла Кременцова, Ozbekiston milliy ensiklopediasi, 2007

 नाम का उच्चारण 
'क़ाराक़ालपाक़स्तान' में 'क़' अक्षर के उच्चारण पर ध्यान दें क्योंकि यह बिना बिन्दु वाले 'क' से मिलता-जुलता लेकिन ज़रा भिन्न है। इसका उच्चारण 'क़ीमत' और 'क़ुरबानी' 'क़' से मिलता है।

 इन्हें भी देखें 
 उज़बेकिस्तान
 क़ाराक़ालपाक़ लोग

 सन्दर्भ 

श्रेणी:उज़्बेकिस्तान के प्रान्त
श्रेणी:उज़्बेकिस्तान
जोकर (2012 फ़िल्म)

जोकर  एक हिदीं फिल्म है जिसका निर्देशन शिरीष कुंदर कर रहे है। फिल्म में मुख्य भूमिका में अक्षय कुमार, श्रेयस तलपडे, सोनाक्षी सिन्ना एंव मनीषा लाम्बा है।
फिल्म सम्भवत: अगस्त २०१२ मे रिलीज हो चुकी है।

 संगित 
फिल्म का संगीत जी.वी, प्रकाश कुमार ने दिया हे जो कि प्रसिद्द संगीतकार ए आर रहमान के चचेरे भाई हैं।

 सन्दर्भ 

 बाहरी कड़ियाँ 
 
 
 बॉलीवुड हंगामा पर जोकर

श्रेणी:भारतीय फ़िल्में
देवीप्रसाद मुंशी

देवीप्रसाद मुंशी (माघ शुक्ला 14, संवत्‌ 1904 वि. - संवत्‌ 1980 वि.) प्राचीन इतिहास के पण्डित तथा महान हिन्दी सेवी थे।

 परिचय 
देवीप्रसाद जी का जन्म सक्सेना परिवार में हुआ था। इनके पिता का नाम मुंशी नत्थनलाल था। इनका परिवार बहुत बड़ा था, परंतु हिंदी का ज्ञान केवल इनके माता-पिता को था। अन्य लोग उर्दू-फारसी के ज्ञाता थे। इन्होंने उर्दू-फारसी की शिक्षा पिता से और हिंदी की शिक्षा माता से प्राप्त की। संवत्‌ 1920 में इन्होंने टोंक रियासत में नौकरी की। तदनंतर कुछ दिन अजमेर में रहे, फिर 1936 वि. से जोधपुर में नौकर हो गए। 

टोंक में ही इन्होंने 'ख़ाब राजस्थान' नामक उर्दू पुस्तक की रचना की थी और 'स्वप्न राजस्थान' के नाम से उसका हिंदी अनुवाद भी किया था। जोधपुर में उन दिनों समस्त राजकाज उर्दू-फारसी में होता था, परंतु मुंशी जी ने महाराज की अनुकूलता पाकर समस्त राजकाल के लिए हिंदी नागरी का प्रचलन किया। संवत्‌ 1940 में ये वहीं मुंसिफ हो गए और अत्यंत कुशलतापूर्वक कार्य करते रहे। सेवाकाल में इनहें कई पुरस्कार और पदक आदि मिले थे।

मुंशी देवी प्रसाद ने जोधपुर राज्य के लिए कानून बनाए तथा कानून पर 13 पुस्तके लिखी। इन्हें कानून की देवी ,/कानून की माता/ कानूनी भी कहा जाता हैं।
इन्होंने नेणसी को राजपुताने का अबुल फजल कहा।

इन्होंने राय सिंह को राजपूताने का कर्ण कहा है।

हिंदी जगत्‌ में मुंशी जी की ख्याति मुख्यत: प्राचीन इतिहास के प्रकांड पंडित के रूप में है। इन विषयों पर हिंदी और उर्दू में इन्होंने 50-60 ग्रंथों की रचना की थी जिनमें अकबरनामा, हुमायूँनामा, बाबरनामा, जहाँगीरनामा जैसे सुप्रसिद्ध ऐतिहासिक आकरग्रंथ उल्लेख्य हैं। इनको कई ग्रंथों पर पुरस्कार भी मिला था। इनकी प्रसिद्धि का दूसरा कारण काशी नागरीप्रचारिणी सभा के अंतर्गत ऐतिहासिक ग्रंथों के प्रकाशनार्थ 'देवीप्रसाद ऐतिहासिक पुस्तकमाला' की स्थापना है जिसमें अब तक बीस से अधिक उत्तमोत्तम ग्रंथ निकल चुके हैं।

संवत्‌ 1980 वि. में इनका निधन हुआ।

जुलाई 2022 में मुंशी देवीप्रसाद द्वारा कृत व पूर्व संसद ओंकारसिंह लखावत द्वारा संपादित 'चारण चमत्कार' पुस्तक को प्रकाशित किया गया। यह पुस्तक प्राच्य विद्यापीठ से प्राप्त मुंशी देवी प्रसाद गुप्त की हस्तलिखित पाण्डुलिपी की सामग्री को लेकर तैयार की गई थी।

कृतियाँ
 चारण-चमत्कार
 अकबरनामा,
 हुमायूँनामा, 
 बाबरनामा, 
 जहाँगीरनामा
 भागवत सम्प्रदाय
 कारनामा-ए-नौ आईन
 सूरदासजी का जीवनचरित (सम्वत् १९६३)
 जहाँगीर का आत्मचरित
 खानखाना नामा (दो भागों में ; सम्वत १९६६)
 गुलदस्ता-ए-बिहारी
 प्रकृति विज्ञान
 मुगल दरबार (या 'मआसिरुल उमरा' ; कई भागों में)
 इंसाफ संग्रह
 मीराबाई का जीवनचरित्र
 स्वप्नराजस्थान
 महिला मृदुवाणि
 इन्तिखाब-ए-नादिरा
 अर्जंग-ए-चीन
 मेयर-उल-बालघाट
 मखजान-उल-फवाएद
 नैणसी को राजस्थान

श्रेणी:भारतीय इतिहासकार
श्रेणी:हिन्दीसेवी
नेटबीन्स

300px|right|thumb|नेटबीन्स आईडीई ७.०
नेटबीन्स (NetBeans) एक मुक्तस्रोत सॉफ्टवेयर है। एक तरफ यह जावा डेस्कटॉप अनुप्रयोगों के लिये प्लेटफॉर्म फ्रेमवर्क है और दूसरी तरफ जावा, जावास्क्रिप्ट, पीएचपी, पाइथन आदि प्रोग्रामन भाषाओं में प्रोग्राम विकसित करने के लिये आईडीई (IDE) भी है। 

नेटबीन्स को जावा में लिखा गया है अतः यह जहाँ भी जावा आभासी मशीन (JVM) हो वहाँ इसे चलाया जा सकता है। अतः यह विन्डोज, लिनक्स, मैक ओएस और सोलारिस के अलावा कई प्रचालन तंत्र पर चलता है। नेटबींस अनुप्रयोगों को मॉड्यूलर सॉफ़्टवेयर घटकों के सेट से विकसित करने की अनुमति देता है जिन्हें मॉड्यूल ‍‌(Module) कहते हैं। नेटबैंस टीम उत्पाद का समर्थन करती है और व्यापक समुदाय से सुविधा के सुझावों का प्रयास करती है। सामुदायिक परीक्षण और प्रतिक्रिया के लिए प्रत्येक रिलीज एक समय से पहले है। 

 इतिहास 
नेटबींस 1996 में प्राग की चार्ल्स यूनिवर्सिटी में गणित और भौतिकी के संकाय के मार्गदर्शन में जेफेलि (डेल्फी पर शब्द), जावा आईडीई छात्र परियोजना के रूप में शुरू हुआ था। 1 99 7 में, रोमन स्टेनूक ने इस परियोजना के आसपास एक कंपनी बनाई और नेटबींस आईडीई के वाणिज्यिक संस्करणों को तब तक तैयार किया जब तक कि 1 999 में सन माइक्रोसिस्टम्स द्वारा इसे खरीदा नहीं गया था। सन ने अगले वर्ष जून में नेटबींस आईडीई को खोल दिया था। तब से, नेटबैंस समुदाय का विकास जारी रहा। [8] 2010 में, सन (और इस प्रकार नेटबैंस) को ओरेकल कॉर्पोरेशन द्वारा अधिग्रहण किया गया था। ओरेकल के तहत, नेटबैंस ने जेड डेवलपर के साथ प्रतिस्पर्धा की, जो एक फ्रीवेयर आईडीई है जो ऐतिहासिक रूप से कंपनी का एक उत्पाद रहा है। सितंबर 2016 में, ऑरेकल ने नेटबींस प्रोजेक्ट को अपाचे सॉफ्टवेयर फाउंडेशन को दान करने का एक प्रस्ताव प्रस्तुत करते हुए कहा कि यह "नेटबीन्स शासन मॉडल को खोलने के लिए, नेटबैंस के घटकों को जावा के आगामी रिलीज के माध्यम से परियोजना के दिशा और भविष्य की सफलता में अधिक आवाज देने के लिए" 9 और नेटबैंस 9 और उससे आगे " इस कदम को जावा निर्माता जेम्स गोस्लिंग द्वारा अनुमोदित किया गया था। [9] इस परियोजना ने अक्टूबर 2016 में अपाचे इनक्यूबेटर में प्रवेश किया। [10]

 बाहरी कड़ियाँ 

 Official site
 Plugin Portal NetBeans plugins from the community
 Developer Support Services from Sun Microsystems

श्रेणी:मुक्तस्रोत
श्रेणी:आईडीई
रूसी साम्राज्य

thumb|220px|सन् १८६६ में रूसी साम्राज्य (हरे रंग में)
रूसी साम्राज्य (रूसी: , रोसिस्काया इम्पेरिया) सन् १७२१ से १९१७ तक की रूसी क्रांति तक अस्तित्व में रहने वाला एक साम्राज्य था। रूसी साम्राज्य से पहले रूस में रूसी त्सार-राज्य था और उसके बाद बहुत कम अवधि के लिए रूसी गणतंत्र चला और उसके उपरान्त सोवियत संघ स्थापित हुआ। रूसी साम्राज्य दुनिया के सब से बड़े साम्राज्यों में से एक था और केवल मंगोल और ब्रिटिश साम्राज्य ही क्षेत्रफल में उस से बड़े रहे हैं। सन् १८६६ में रूसी साम्राज्य पूर्वी यूरोप से लेकर सुदूर पूर्व एशिया तक और फिर समुद्र के पार उत्तर अमेरिका के कुछ इलाक़ों पर विस्तृत था। १८९७ में सामराज्य की जनसँख्या १२.५६ करोड़ थी।Imperial Russia: new histories for the Empire, Jane Burbank, David L. Ransel, Indiana University Press, 1998, ISBN 978-0-253-21241-2, ... Despite early-nineteenth-century Russian claims to the title of largest state in history, even at its greatest extent, the Russian/ Soviet empire comes in only third behind the Mongol and British empires ...

 इन्हें भी देखें 
 रूसी त्सार-राज्य
 रूस का इतिहास
 सोवियत संघ

 सन्दर्भ 

श्रेणी:रूस का इतिहास
श्रेणी:यूरोप का इतिहास
श्रेणी:रूस
त्सार

thumb|220px|रूस पर सन् १६८२-१७२५ के काल में शासन करने वाला त्सार पीटर महान
त्सार या ज़ार (रूसी: царь; युक्रेनियाई: цар; अंग्रेज़ी: czar या tsar) रूस और कई अन्य स्लाव संस्कृतियों में सम्राट या राजा के लिए शब्द है। रानियों और महारानियों को त्सारीना या ज़ारीना कहा जाता है। रूसी साम्राज्य में भी महाराजा को 'त्सार' की उपाधि से ही जाना जाता था। यह मूल रूप से लातिनी भाषा के 'सीज़र' (caesar) शब्द से उत्पन्न हुआ है।Russia: people and empire, 1552-1917 , Geoffrey Hosking, Harvard University Press, 1997, ISBN 978-0-674-78119-1, ... intermittently employed the title Tsar' (Caesar or Emperor), when they felt they could get it acknowledged. This symbolic acquisition of authority culminated in the coronation of Ivan IV as Tsar in 1547 ...

 इन्हें भी देखें 
 स्लाव
 रूसी साम्राज्य
 काइज़र

 सन्दर्भ 

श्रेणी:रूस का इतिहास
श्रेणी:यूरोप का इतिहास
श्रेणी:राजसी उपाधियाँ
रूसी त्सार-राज्य

thumb|220px|रूस का फैलाव:  १५०० में,  १६०० में और  १७०० में
रूसी त्सार-राज्य (रूसी: Русское царство; अंग्रेज़ी: Tsardom of Russia) आइवन चतुर्थ के सन् १५४७ में त्सार (सम्राट) बनाने के बाद से रूस के राज्य का औपचारिक नाम था। यह नाम १७२१ में त्सार पीटर महान द्वारा रूसी साम्राज्य स्थापित होने तक चला। १५५० से १७०० तक के काल में रूस पूर्व में साइबेरिया की ओर फैलता गया और उसका क्षेत्रफल हर वर्ष औसत ३५,००० वर्ग किमी से बढ़ा, यानि १५० सालों तक हर साल एक केरल राज्य जितना क्षेत्र रूस में जुड़ता गया।A state of nations: empire and nation-making in the age of Lenin and Stalin, Ronald Grigor Suny, Terry Dean Martin, Oxford University Press, 2001, ISBN 978-0-19-514423-9, ... Finally, toward the end of the century, Tsar Fedor referred to the 'Great Russian Tsardom' (Velikorossiis/roe tsarstoie), 'a term denoting an imperial, absolutist state, subordinating Russian as well as non-Russian territories' ...

 इन्हें भी देखें 
 त्सार
 रूसी साम्राज्य

 सन्दर्भ 

श्रेणी:रूस का इतिहास
श्रेणी:यूरोप का इतिहास
श्रेणी:रूस
उमय्यद

thumb|400px|उमय्यदों से समय इस्लामी साम्राज्य का विस्तार   
उमय्यद शासक इस्लाम के मुखिया, यानि ख़लीफ़ा, सन् 661 से सन् 750 तक रहे। प्रथम चार ख़लीफ़ाओं के बाद वे सत्ता में आए और इसके बाद ख़िलाफ़त वंशानुगत हो गई। उनके शासन काल में इस्लामिक सेना को सैनिक सफलता बहुत मिली और वे उत्तरी अफ़्रीका होते हुए स्पेन तक पहुँच गए। इसी काल में मुस्लिमों ने मध्य एशिया सहित सिन्ध पर (सन् 712) भी अधिकार कर लिया था। मूलतः मक्का के रहने वाले उमय्यों ने अपनी राजधानी दमिश्क में बनाई। सन् 750 में चले एक परिवर्तान आन्दोलन के बाद अब्बासी खलीफ़ाओं ने इनको हरा दिया और ख़ुद शासक बन बैठे। हाँलांकि उमावियाई वंश में से एक - अब्द उर रहमान (प्रथम) और उसका एक यूनानी दास - बचकर अफ़्रीका होते हुए स्पेन पहुँच गया और कोर्डोबा में अपनी ख़िलाफत स्थापित की जो ग्यारहवीं सदी तक रही।

इस्लाम धर्म में इनको सांसारिकता के क़रीब और इस्लाम के संदेशों से दूर विलासितापूर्ण जीवन व्यतीत करने वाले शासक के रूप में देखा जाता है। इनके ख़िलाफ़ चौथे ख़लीफ़ा अली के पुत्र हुसैन ने यज़ीद के अन्याय के खिलाफ आवाज उठाई पर उन्हें एक युद्ध में जान गंवानी पड़ी। अली और हुसैन के समर्थकों को शिया संप्रदाय कहा गया। ये वंश इस्लाम के इतिहास में एक महत्वपूर्ण स्थान रखता है क्योंकि यहीं से शिया-सुन्नी मतभेद बढ़े थे।

सन् ६६१ में मदीना में धर्मनिष्ठ खलीफाओों का पतन हुआ और दमिशक में उमय्यद राजवंश की स्थापना। यह केवल राजवंश और उसके भौगोलिक केन्द्र का परिवर्तन ना था। यह परिवर्तत राजनीतिक और दर्शनशास्त्रगत, एवं धार्मिक दृष्टिकोण तथा सांस्कृतिक  रुझान के संबंध में भी परिवर्तन था। इस प्रकार सन् ६६१ शायद इस्लाम की प्रथम शताब्दी का सबसे महत्त्वपूर्ण वर्ष था। इस परिवर्तत और नये कार्य-कलाप के दो नायक थे अली इब्न-अबी-तालिब तथा उमय्यद वंश या उमय्यद खिलाफत का संस्थापक मुआविया इब्न-अबी-सूफयान।

 इन्हें भी देखें 
 मुआविया इब्न-अबी-सूफयान - उमय्यद वंश या उमय्यद खिलाफत का संस्थापक
 अब्द अल-मालिक बिन मरवान
 हज्जाज बिन युसुफ़
 उमय्यद ख़िलाफ़त
 अब्बासी ख़िलाफ़त
श्रेणी:उमय्यद ख़िलाफ़त
श्रेणी:इस्लाम का इतिहास
श्रेणी:अरब इतिहास
श्रेणी:ख़िलाफ़त

सन्दर्भ
देशभक्ति गीत

अंगूठाकार|देशभक्त देश गीत गा रहे हैं।
देशभक्ति गीत ऐसे गीत हैं जिनमें राष्ट्रीयता की भावना का रस निहित हो। प्रायः देश पर विकट समस्या आने पर या राष्ट्रीय सुधारों के लिये इन गीतों का प्रयोग किया जाता है। इससे देशवासियों में राष्ट्रीयता की भावना जागृत होती है। राजनीति, खेल, अन्तर्राष्ट्रीय स्तर के कार्यक्रम और राष्ट्र पर आधारित चलचित्र इत्यादि में इन गीतों का प्रयोग आम बात है।अनुभूति: मेरा भारत (संकलन)  अभिगमन तिथि: २४ मार्च २०१४

कई भारतीय कवियों ने देशभक्ति गीतों की रचना की है। सुमित्रानंदन पंत की जय जन भारत, कवि प्रदीप की ऐ मेरे वतन के लोगों, तथा गिरिजाकुमार माथुर की हम होंगे कामयाब उपकार ( मेरे देश की धरती सोना उगले उगले हिरा मोती)
इत्यादि प्रचलित हैं।

 भारतीय स्वतन्त्रता आन्दोलन 
बंकिमचंद्र चट्टोपाध्याय का गीत वंदे मातरम्, क्रान्तिकारी पण्डित राम प्रसाद 'बिस्मिल' की गज़ल सरफरोशी की तमन्ना एवं शायर इक़बाल का तराना सारे जहाँ से अच्छा जैसे अनेक गीत भारतीय स्वतंत्रता आंदोलन में काफी प्रचलित व लोकप्रिय हुए।

ब्रिटिश राज के दौरान प्रतिबन्धित छोटी-छोटी पुस्तिकाओं में प्रकाशित इन देशभक्ति गीतों ने ही पूरे हिन्दुस्तान की आम जनता को एक क्रान्तिकारी बदलाव के लिये आन्दोलित किया।बिस्मिल जयन्ती: ११ जून (यू ट्यूब पर)  अभिगमन की तिथि: २४ मार्च २०१४]

 खेल 
भारतीय क्रिकेट पर विशेष लिखे गये गीत प्रचलित हैं, जैसे शंकर महादेवन की सुनों गौर से दुनिवालों, ए आर रहमान की दे घुमा के इत्यादि।

 चलचित्र 
कई बॉलीवुड व अन्य भारतीय चलचित्रों में देशभक्ति गीत गाये गये हैं। भारत-पाकिस्तान और भारत-चीन के बीच हो रहे युद्ध के समय राष्ट्रीयता पर आधारित कई चलचित्र आये जिनके गीत बहुत लोकप्रिय और प्रचलित हुए। सरफ़रोशी की तमन्ना अब हमारे दिल में है एवं मेरे देश की धरती (फिल्म: उपकार), संदेसे आते हैं (फिल्म: बॉर्डर), "मेरा रँग दे बसन्ती चोला!" (फिल्म शहीद), दरो-दीवार पे हसरत से नज़र करते हैं (फिल्म: आन्दोलन)"दरो-दीवार पे हसरत से नज़र करते हैं" (यू ट्यूब पर)  अभिगमन तिथि: २४ मार्च २०१४ तथा "जहाँ डाल-डाल पर सोने की चिड़ियाँ करती हैं बसेरा" (फिल्म: सिकन्दर-ए-आज़म) इत्यादि अनेकों उदाहरण हैं।

 अन्य अन्तर्राष्ट्रीय कार्यक्रम 
भारत के बाहर भारत से सम्बन्धित कार्यक्रमों में इनका प्रयोग सहज रूप से होता है। संगीत, नृत्य, कला व भारतीय पर्व के उपलक्ष में आयोजित कार्यक्रमों में इन्हें अक्सर बजाया जाता है।

 सन्दर्भ 

श्रेणी:देशभक्ति के गीत
एमबीए की एसोसिएशन

एमबीए की एसोसिएशन (अंबा) लंदन में स्थित एक अंतरराष्ट्रीय संगठन है जो दुनिया भर के विश्वविद्यालयों में व्यापार प्रशाशन की स्नातकोत्तर पाठ्यक्रम को प्रत्यायित करती है। यह एसोसिएशन जो कि १९६७ में स्थापित की गयी थी, दुनिया के व्यावसायिक शिक्षा के क्षेत्र में तीनमुख्य प्रत्यायित करने वाले संगठनों में से एक है। 

सन २००५ से, अम्बा दो अन्य पाठ्यक्रम, अंतर्राष्ट्रीय प्रबंधन कार्यक्रम में मास्टर डिग्री एवं व्यापार प्रबंधन कार्यक्रम में मास्टर डिग्री,Wall Street Journal. Sept 16, 2009. Schools Expand 'Pre-Experience' Offerings. http://online.wsj.com/article/SB125262451413501347.html  को भी प्रत्यायित करती है। सन २००६ से अम्बा ने व्यावसायिक शिक्षा में डाक्टर की डिग्री को प्रत्यायित करना शुरू किया।Financial Times. Aug 1, 2006. AMBA accredits DBAs. http://www.ft.com/intl/cms/s/2/e3752dc8-214e-11db-b650-0000779e2340.html सन १९६७ में अम्बा की स्थापना की गयी थी और तब से लेकर आज तक अम्बा ने ४६ देशों में १८९ बिजनेस स्कूलों को प्रत्यायित कर चुकी है जिन में ४ भारतीय बिजनेस स्कूल भी हैं:

 भारतीय प्रबंधन संस्थान, कोझिकोड
 भारतीय प्रबंधन संस्थान, लखनऊ
 प्रबंधन विकास संस्थान
 एसपी जैन क्प्रै बंधन और अनुसंधान इंस्टीट्यूट

प्रबंधन विकास संस्थान के डीन, प्रोफेसर प्रीतम सिंह, अंतरराष्ट्रीय प्रत्यायन परिषद के एक सदस्य भी है। 

सन १९९८ से अम्बा एक विश्वप्रतियोगिता आयोजन के द्वारा वार्षिक पुरस्कार "साल का सर्वश्रेष्ठ म बी ए विद्यार्थी" प्रदान करती आ रही है।The Independent. Oct 20, 2011. It's business, but not as usual. http://www.independent.co.uk/2373471.html  इस प्रतियोगिता में पूरे विश्व में अम्बा द्वारा प्रत्यायित बिजनेस स्कूल भाग ले सकते हैं। 

अम्बा का अनुसंधान विभाग सरकारी नियम और व्यावसायिक शिक्षा पर अध्ययन करती है।BusinessWeek. April 18, 2011. Visa Rules May Spell Trouble for U.K. MBAs. http://www.businessweek.com/bschools/content/apr2011/bs20110415_661713.htm  इस प्रकार अम्बा दुनिया भर में एमबीए पाठ्यक्रम के आधुनिकीकरण में एक भूमिका निभाती है।The Economist. Aug 27, 2010. MBA view: Programme for change. http://www.economist.com/blogs/newsbook/2010/08/mba_view_0 

सर पौल जज, जिन्होंने कैम्ब्रिज बिजनेस स्कूल की स्थापना की थी अम्बा के वर्त्तमान अध्यक्ष हैं। 

thumb|left|400px|AMBA-accredited Business Schools Worldwide

 बाहरी कड़ियाँ 
 Association of MBAs -- आधिकारिक वेबसाइट

 सन्दर्भ 

श्रेणी:प्रबन्धन
श्रेणी:शैक्षणिक संस्थायें
श्रेणी:व्यापार प्रबन्धन
अब्बासी ख़िलाफ़त

|thumb|240px|अपने चरम पर अब्बासियों का क्षेत्र (हरे रंग में, गाढ़े हरे रंग वाले क्षेत्र उनके द्वारा जल्दी ही खोए गए)
अब्बासी (अरबी: , अल-अब्बासियून; अंग्रेज़ी: Abbasids) वंश के शासक इस्लाम के ख़लीफ़ा थे जो सन् 750 के बाद से 1257 तक इस्लाम के धार्मिक प्रमुख और इस्लामी साम्राज्य के शासक रहे। इनके पूर्वज मुहम्मद साहब से संबंधित थे इसलिए इनको सुन्नियो के साथ साथ शिया विचारधारा के मुसलमानों का भी बहुत सहयोग मिला जिसमें ईरान तथा ख़ोरासान तथा शाम की जनता शामिल थी। इस जनसहयोग की बदौलत उन्होंने उमय्यदों को हरा दिया और ख़लीफ़ा बनाए गए। उन्होंने उमय्यदों के विपरीत साम्राज्य में ईरानी तत्वों को समावेश किया और उनके काल में इस्लामी विज्ञान, कला तथा ज्योतिष में काफ़ी नए विकास हुए। 

सन् 762 में उन्होंने बग़दाद की स्थापना की जहाँ ईरानी सासानी निर्माण कला तथा अरबी संस्कृति से मिश्रित एक राजधानी का विकास हुआ। यद्यपि 10वीं सदी में उनकी वंशानुगत शासन की परम्परा टूट गई पर ख़िलाफ़त बनी रही। इस परंपरा टूटने के कारण शिया इस्लाम में इस्माइली तथा बारहवारी सम्प्रदायों का जन्म हुआ जो इस्लाम के उत्तराधिकारी के रूप में मुहम्मद साहब के विभिन्न वंशजों का समर्थन करते थे। उनके काल में इस्लाम भारत में भी फैल गया लेकिन 1257 में उस समय अमुस्लिम रहे मंगोलों के आक्रमण से बग़दाद नष्ट हो गया।

 इन्हें भी देखें 
 बग़दाद
 इस्लाम

सन्दर्भ

श्रेणी:इस्लाम
श्रेणी:अरब इतिहास
श्रेणी:अरब राजवंश
श्रेणी:ख़िलाफ़त
श्रेणी:ईरान का इतिहास
उपनदी

thumb|230px|बाल्टिक सागर में जाने वाली रेगा नदी (Rega) और उसमें विलय होने वाली उपनदियाँ
उपनदी (tributary) या सहायक नदी ऐसे झरने या नदी को बोलते हैं जो जाकर किसी मुख्य नदी में विलय हो जाती है। उपनदियाँ सीधी किसी सागर या झील में जाकर नहीं मिलतीं। कोई भी मुख्य नदी और उसकी उपनदियाँ एक जलसम्भर क्षेत्र बनती हैं जहाँ का पानी उपनदियों के ज़रिए मुख्य नदी में एकत्र होकर फिर सागर में विलय हो जाता है। इसका एक उदाहरण यमुना नदी है, जो गंगा नदी की एक उपनदी है। प्रयाग में विलय के बाद यमुना का पानी गंगा में मिल जाता है और उस से आगे सिर्फ़ मुख्य गंगा नदी ही चलती है।A comprehensive manual of elementary knowledge, John Oberlin Harris, ... A Tributary is a stream falling into another, and losing its name. The Confluence is the point where the tributary joins the main stream. The Source of a river is the place in which it rises; the Mouth, the point where it joins the sea ...

 इन्हें भी देखें 
 वितरिका
 नदी
 जलसम्भर

 सन्दर्भ 

श्रेणी:भू-आकृति विज्ञान
श्रेणी:स्थलाकृति
*

ja:流路形状#支川
पंज नदी

thumb|220px| अफ़्ग़ानिस्तान और ताजिकिस्तान की अंतर्राष्ट्रीय सीमा का एक बड़ा हिस्सा पांज नदी को माना जाता है
पांज नदी या पंज नदी (ताजिकी: Панҷ) मध्य एशिया में स्थित एक नदी है जो आमू दरिया की एक उपनदी भी है। यह नदी १,१२५ किमी लम्बी है। अफ़्ग़ानिस्तान और ताजिकिस्तान की अंतर्राष्ट्रीय सीमा का एक बड़ा हिस्सा इसी नदी इसी नदी को माना जाता है। पांज नदी पूर्वी अफ़्ग़ानिस्तान में क़िला-ए-पंजेह गाँव के पास वाख़ान नदी और पामीर नदी के विलय से बनती है। फिर यह पश्चिम चलती है और आगे चलकर वख़्श नदी से मिल जाती है, जिसके बाद इन्हें अमु दरिया के नाम से जाना जाता है।Global security watch--Central AsiaGlobal security watch series, Reuel R. Hanks, ABC-CLIO, 2010, ISBN 978-0-313-35422-9, ... The Amu Darya is a larger stream that begins in the Pamir Mountains in eastern Tajikistan as the Panj River. A host of tributaries flow into the river as it flows generally westward, forming the international border between Afghanistan ...

 इन्हें भी देखें 
 आमू दरिया
 वख़्श नदी
 पामीर नदी

 सन्दर्भ 

श्रेणी:अफ़्गानिस्तान की नदियाँ
श्रेणी:ताजिकिस्तान की नदियाँ
श्रेणी:मध्य एशिया की नदियाँ
श्रेणी:मध्य एशिया
श्रेणी:सीमावर्ती नदियाँ
वाख़ान

thumb|230px|वाख़ान का एक नज़ारा
thumb|230px|वाख़ान, स्थानीय नक़्शे में
वख़ान कॉरिडोर (पश्तो और फ़ारसी: ) सुदूर उत्तर-पूर्वी अफ़्ग़ानिस्तान में एक अत्यंत पर्वतीय और दुर्गम क्षेत्र है जहाँ काराकोरम और पामीर पर्वत शृंखलाएं आकर मिलती हैं। वख़ान अफ़्ग़ानिस्तान के बदख़्शान प्रांत में एक ज़िले का नाम भी है। नक़्शे पर वाख़ान अफ़्ग़ानिस्तान के मुख्य भाग से एक ऊँगली की तरह पूर्व को निकलकर चीन के शिनजियांग प्रान्त को छूता है। यह तंग सा इलाका प्राचीनकाल में तारिम द्रोणी जाने वाले यात्रियों का मार्ग हुआ करता था। इसी क्षेत्र में उन धाराओं की भी शुरुआत होती है जो आगे चलकर मशहूर आमू दरिया बन जाती हैं।In Afghanistan: two hundred years of British, Russian and American occupation , David Loyn, Macmillan, 2009, ISBN 978-0-230-61403-1, ... Durand wanted permanently to secure a sliver of Afghan land pointing like a finger directly up to the northeast to the Chinese border. The Wakhan Corridor, 218 miles long but only 11 miles wide at its narrowest point, was a natural geographical barrier ...

 नाम का उच्चारण 
'वख़ान कॉरिडोर' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।

 इन्हें भी देखें 
 वाख़ी भाषा
 आमु दरया
 बदख़्शान

 सन्दर्भ 

श्रेणी:वाख़ान
श्रेणी:बदख़्शान प्रान्त
श्रेणी:अफ़्ग़ानिस्तान के क्षेत्र
श्रेणी:मध्य एशिया
बदख़्शान

thumb|200px|ताजिकिस्तान का कूहिस्तोनी-बदख़्शान स्वशासित प्रान्त
thumb|200px|अफ़ग़ानिस्तान का बदख़्शान प्रान्त
thumb|200px|अफ़ग़ानिस्तान में बदख़्शानी बच्चे
अफ़ग़ानिस्तान के इसी नाम के प्रान्त के लिए बदख़्शान प्रान्त देखें और ताजिकिस्तान के इस से मिलते-जुलते नाम वाले प्रान्त के लिए कूहिस्तोनी-बदख़्शान स्वशासित प्रान्त देखें
बदख़्शान (फ़ारसी: , ताजिक: Бадахшон, अंग्रेजी: Badakhshan) पामीर पर्वतों के इलाक़े में स्थित मध्य एशिया का एक ऐतिहासिक क्षेत्र है जो आधुनिक अफ़ग़ानिस्तान के पूर्वोत्तरी और आधुनिक ताजिकिस्तान के दक्षिणपूर्वी भागों पर विस्तृत था। अफ़ग़ानिस्तान के सुदूर उत्तरपूर्वी बदख़्शान प्रान्त (जिसमें प्रसिद्ध वाख़ान गलियारा भी आता है) और ताजिकिस्तान के दक्षिणपूर्वी कूहिस्तोनी-बदख़्शान स्वशासित प्रान्त का नाम इसी पुराने नाम पर पड़ा है।A History of Inner Asia , Svat Soucek, pp. 13, Cambridge University Press, 2000, ISBN 978-0-521-65704-4, ... The territory of Badakhshan is not limited to this 'Mountain Badakhshan' region, however; in fact, its most important and historically best remembered portion lies in Afghanistan on the southern, left bank of the Panj's wide bend northward ...

 नाम 
'बदख़्शान' क्षेत्र का नाम ईरान के सासानी साम्राज्य ने दिया था। उसकी राज्य-व्यवस्था में 'बदख़्श' एक सरकारी उपाधि हुआ करती थी और 'आन' का अर्थ है 'वाला' है (जैसे 'हिम्मत-ए-मरदान' का मतलब है 'मर्दों वाली हिम्मत')। 'बदख़्शान' शब्द में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।

 लोग 
बदख़्शान के लोग विविध समुदायों से सम्बन्ध रखते हैं। यहाँ ताजिक लोगों की बहुसंख्या है और उज़बेक और किरगिज़ के अल्पसंख्यक समुदाय भी यहाँ रहते हैं। इस क्षेत्र में कई पामीरी भाषाओं के बोलने वाले मिलते हैं। २०वीं सदी में ताजिकिस्तान के कूहिस्तोनी-बदख़्शान स्वशासित प्रान्त में पामीरी भाषियों में एक अलग पामीरी समुदाय की पहचान बन गई। इन्हें सरकारी तौर पर कोई मान्यता न मिलने के बावजूद उस देश में पामीरी मुहीम और सभाएँ चालू हो गई। बदख़्शान के लोग अधिकतर शिया इस्लाम की इस्माइली शाखा और सुन्नी इस्लाम से जुड़े हुए हैं। क्षेत्रीय लोगों की अपनी अलग संगीत, कला, कविता और नृत्य शैलियाँ हैं जो अभी भी लोकप्रीय हैं।Isma'ili Modern: Globalization and Identity in a Muslim Community , Jonah Steinberg, pp. 139, University of North Carolina Press, 2011, ISBN 978-0-8078-3407-7, ... The Soviets created the concept of 'Pamiri' as a separate category of identity, and the civil war galvanized it. It is not clear at what point this occurred, but the consensus in Badakhshan is that 'Pamiri' and 'Tajik' are not only utterly different and distant, but diametrically opposed ...

 इन्हें भी देखें 
 बदख़्शान प्रान्त
 कूहिस्तोनी-बदख़्शान स्वशासित प्रान्त

 सन्दर्भ 

श्रेणी:मध्य एशिया
श्रेणी:मध्य एशिया का इतिहास
श्रेणी:ताजिकिस्तान
श्रेणी:अफ़्गानिस्तान
बामयान प्रान्त

thumb|220px|अफ़्ग़ानिस्तान का बामयान प्रांत (लाल रंग में)
बामयान या बामियान (फ़ारसी: , अंग्रेजी: Bamyan) अफ़्ग़ानिस्तान का एक प्रांत है जो उस देश के मध्य भाग में स्थित है। बामयान में अधिकतर आबादी हज़ारा समुदाय की है, जो मंगोल नस्ल के वंशज हैं और शिया इस्लाम के अनुयायी हैं। बामियान प्रान्त का क्षेत्रफल १४,१७५ वर्ग किमी है और इसकी आबादी सन् २००६ में लगभग ३.९ लाख अनुमानित की गई थी।The World Factbook: Afghanistan (अंग्रेज़ी) , Central Intelligence Agency (सी आइ ए), Accessed 27 दिसम्बर 2011 इस प्रान्त की राजधानी बामयान शहर है।

 इन्हें भी देखें 
 बामियान
 हज़ारा लोग
 हज़ाराजात
 अफ़्ग़ानिस्तान

 सन्दर्भ 

श्रेणी:बामयान प्रान्त
श्रेणी:अफ़ग़ानिस्तान के प्रांत
बाल्टिक देश

बाल्टिक राज्य (जिसे बाल्टिक्स, बाल्टिक देश या बाल्टिक प्रदेश भी कहा जाता है) उन बाल्टिक क्षेत्रों को कहते हैं, जिन्हें रूसई साम्राज्य से प्रथम विश्व युद्ध के समय स्वतंत्रता मिली थी। इनमें मुख्यतः एस्तोनिया, लात्विया तथा लिथुआनिया आते हैं, तथा मूल रूप से स्वतंत्रता पाने के बाद १९२० से फ़िनलैंड भी इनमें ही गिना जाता है।

बाल्टिक राज्यों की भाषाओं में इन्हें निम्न भी कहा जाटा है:
 ,
 , तथा
 

 सन्दर्भ 

 बाहरी_कड़ियाँ 

 बाल्टिक सागर सूचना केन्द्र
 बाल्टिक राज्यों में सकल घरेलु उत्पाद
 2000/2001 के सांख्यिकिक आंकड़े
 वीफ़ानोर्ड – डिजिटल पुस्तकालय

 
श्रेणी: बाल्टिक सागर
ग़ज़नी प्रान्त

thumb|220px|अफ़्ग़ानिस्तान का ग़ज़नी प्रान्त (लाल रंग में)
ग़ज़नी (पश्तो: , अंग्रेजी: Ghazni) अफ़्ग़ानिस्तान का एक प्रांत है जो उस देश के दक्षिण-पूर्वी भाग में स्थित है। इस प्रान्त का क्षेत्रफल २२,९१५ वर्ग किमी है और इसकी आबादी सन् २००२ में लगभग ९.३ लाख अनुमानित की गई थी।The World Factbook: Afghanistan (अंग्रेज़ी) , Central Intelligence Agency (सी आइ ए), Accessed 27 दिसम्बर 2011 इस प्रान्त की राजधानी ग़ज़नी शहर है। ग़ज़नी प्रान्त काबुल से कंदहार जाने वाले राजमार्ग पर आता है और इतिहास में उन दोनों के बीच एक महत्वपूर्ण व्यापारिक केंद्र रहा है। इस प्रान्त में लगभग आधे लोग पश्तून हैं लेकिन यहाँ हज़ारा लोगों और ताजिक लोगों के भी बड़े समुदाय रहते हैं।

 इन्हें भी देखें 
 अफ़्ग़ानिस्तान

 सन्दर्भ 

श्रेणी:अफ़ग़ानिस्तान के प्रांत
हेरात प्रान्त

thumb|220px|अफ़्ग़ानिस्तान का हेरात प्रान्त (लाल रंग में)
thumb|220px|हेरात प्रान्त में कुछ बच्चियाँ
हेरात (पश्तो: , अंग्रेजी: Herat) अफ़्ग़ानिस्तान का एक प्रांत है जो उस देश के पश्चिम में स्थित है। इस प्रान्त का क्षेत्रफल ५४,७७८ वर्ग किमी है और इसकी आबादी सन् २००६ में लगभग १७.६ लाख अनुमानित की गई थी।The World Factbook: Afghanistan (अंग्रेज़ी) , Central Intelligence Agency (सी आइ ए), Accessed 27 दिसम्बर 2011 इस प्रान्त की राजधानी ऐतिहासिक हेरात शहर है। अफ़्ग़ानिस्तान के अन्य प्रान्तों के अलावा, हेरात प्रान्त की सरहदें ईरान और तुर्कमेनिस्तान को भी लगती हैं। इस प्रान्त के लगभग ६०% लोग फ़ारसी-भाषी ताजिक समुदाय से हैं। यहाँ पश्तून लोग भी हैं, जिनमें से बहुत से ख़ानाबदोश चरवाहे हैं।After the Taliban: life and security in rural Afghanistan, Neamatollah Nojumi, Dyan E. Mazurana, Elizabeth Stites, Rowman & Littlefield, 2009, ISBN 978-0-7425-4032-3, ... The population is 60 percent Tajik with a substantial Pashtun minority ... The educated and relatively liberal Herati society chafed under Taliban rule ... Security in Herat is very good ...

 तालिबान का क़ब्ज़ा 
अफ़्ग़ानिस्तान के अन्य इलाक़ों की तुलना में हेरात का सामाजिक खुला रहा है और स्त्रियों को शिक्षा और नौकरियों में बहुत मौक़े मिलते थे। १९९२ में जब हेरात पर तालिबान ने क़ब्ज़ा किया तो उन्होने यहाँ अपना कट्टरवादी शासन लागू किया जिस से हेरात में काफ़ी रोष रहा। उन्होंने अफ़्ग़ानिस्तान के दक्षिणी भाग से पश्तून सिपाहियों को लाकर हेरात को एक बंदी क्षेत्र की तरह सख़्ती से सरकार चलाई। २००१ में जब अमेरिकी हस्तक्षेप के बाद तालिबान सत्ता से हटाई गई, हेरात में फिर एक सुव्यवस्थित सरकार आई। अफ़्ग़ानिस्तान में हेरात को एक अधिक सुरक्षित क्षेत्र माना जाता है।

 इन्हें भी देखें 
 अफ़्ग़ानिस्तान

 सन्दर्भ 

श्रेणी:अफ़ग़ानिस्तान के प्रांत
जोज़जान प्रान्त

thumb|220px|अफ़्ग़ानिस्तान का जोज़जान प्रान्त (लाल रंग में)
जोज़जान (फ़ारसी: , अंग्रेजी: Jowzjan) अफ़्ग़ानिस्तान का एक प्रांत है जो उस देश के उत्तर में स्थित है। इस प्रान्त का क्षेत्रफल ११,७९८ वर्ग किमी है और इसकी आबादी सन् २००९ में लगभग ४.९ लाख अनुमानित की गई थी।The World Factbook: Afghanistan (अंग्रेज़ी) , Central Intelligence Agency (सी आइ ए), Accessed 27 दिसम्बर 2011 इस प्रान्त की राजधानी शबरग़ान () शहर है। इस प्रान्त के लगभग ४०% लोग उज़बेक जाति के हैं और वही सबसे बड़ा समुदाय हैं। उनके अलावा यहाँ तुर्कमेनी (२९%), पश्तून (१७%) और ताजिक (१२%) भी बसते हैं। उत्तर में जोज़जान की तुर्कमेनिस्तान के साथ अंतर्राष्ट्रीय सीमा है।

 इन्हें भी देखें 
 शबरग़ान
 अफ़्ग़ानिस्तान

 सन्दर्भ 

श्रेणी:जोज़जान प्रान्त
श्रेणी:अफ़ग़ानिस्तान के प्रांत
सारजेंट शिक्षा योजना

thumb|230px|सारजेंट योजना का ध्येय हर भारतीय को १९८४ तक साक्षर बनाना था (१९२७ में खींची गई आंध्र प्रदेश के कस्तूरी देवी पाठशाला की तस्वीर)
सारजेंट शिक्षा योजना (अंग्रेज़ी: Sergeant Scheme) भारतीय स्वतंत्रता से पहले सन् १९४४ में ब्रिटिश-भारतीय सरकार द्वारा तैयार की गई एक योजना थी जिसका ध्येय भारत को ४० वर्षों के अन्दर (यानि सन् १९८४ तक) पूर्णतः साक्षर बनाना था। इसमें शिक्षा और साक्षरता के विस्तार के मनसूबे थे जिनके परिपालन से ब्रिटिश सरकार देशभर में पाठशालाओं का जाल फैलाने और हर भारतीय को १९८४ तक पढ़ा-लिखा बनाने का ज़िम्मा लेने वाली थी।History Of Education In India, Ram Nath Sharma, Rajendra Kumar Sharma, Atlantic Publishers & Distributors, 1996, ... John Sergeant was the Educational Advisor to the Government of India. John Sergeant was deputed to draw up a memorandum for the development of Indian education in the post-war reconstruction period. He submitted his memorandum before the Central Advisory Board of Education in 1944. The board accepted it in toto and recommended its enforcement ...

 योजना 
सारजेंट योजना का औपचारिक नाम 'भारत में युद्ध-उपरान्त शिक्षा विकास पर सारजेंट कमीशन की रिपोर्ट' (Report of the Sergeant Commission on Post-War Education Development in India, रिपोर्ट ऑफ़ द सारजेंट कमिशन ऑन पोस्ट-वॉर ऍजुकेशन डॅवॅलप्मॅन्ट इन इण्डिया) था। सारजेंट योजना के तहत ६ से ११ वर्षों के हर भारतीय बच्चे को अनिवार्य रूप से मुफ़्त शिक्षा प्रदान करने का ज़िम्मा ब्रिटिश-भारतीय सरकार का होता। यह प्रस्ताव केन्द्रीय शिक्षा सलाहकार समिति के सामने रखा गया और इसको पूरी मंज़ूरी दे दी गई।Indian Educational Acts, Jupiter Infomedia Pvt Ltd, ... named after Sir John Sergeant, who was the educational Advisor to the Government of India ... envisaged the introduction of universal free and compulsory education for the children between the ages of 6 to 11 years ...

जब प्रस्ताव के समाचार अख़बारों में आए, तो राष्ट्रवादी नेताओं ने खुलकर इसकी बहुत खिल्ली उड़ाई क्योंकि उनके अनुसार 'भारत में इतना सब्र नहीं है कि वह ४० साल तक बिना पूरा साक्षर हुए बैठ सके'।India Talks - Amartya Sen , MediaWeb India, Accessed 2009-09-20, ... would make India literate in 40 years, and the nationalist leaders rightly laughed it out of court, on the grounds that India did not have the patience to remain for 40 years without Universal Literacy. Now 50 years have gone by, and the country is still half illiterate, two-thirds of the women are illiterate ... यह बात और है कि स्वतंत्रता के बाद २००९ तक (यानि सारजेंट प्रस्ताव के ६५ सालों बाद) भी अर्थशास्त्री अमर्त्य सेन को कहना पड़ा कि 'देश अभी भी आधा अनपढ़ है, दो-तिहाई स्त्रियाँ अनपढ़ हैं'। सन् २००८ तक भारतीय साक्षरता स्तर केवल ६५% पहुँचा था और हर वर्ष केवल १.५% की 'धीमी गति' पर बढ़ रहा था।India's literacy rate increase sluggish , Indiainfo.com, 01 Feb 2008, ... Literacy in India is increasing at a sluggish rate of 1.5 percent per year, says a recent report of the National Sample Survey Organisation (NSSO) ... India's average literacy rate is pegged at 65.38 percent ...

 इन्हें भी देखें 
 भारत में साक्षरता

 सन्दर्भ 

श्रेणी:स्वतंत्रता पूर्व शिक्षा
श्रेणी:भारत में साक्षरता
श्रेणी:साक्षरता
ख़ोस्त प्रान्त

thumb|220px|अफ़्ग़ानिस्तान का ख़ोस्त प्रान्त (लाल रंग में)
ख़ोस्त (पश्तो: , अंग्रेजी: Khost) अफ़्ग़ानिस्तान का एक प्रांत है जो उस देश के दक्षिण-पूर्व में स्थित है। इस प्रान्त का क्षेत्रफल ४,१५२ वर्ग किमी है और इसकी आबादी सन् २००९ में लगभग ६.४ लाख अनुमानित की गई थी।The World Factbook: Afghanistan (अंग्रेज़ी) , Central Intelligence Agency (सी आइ ए), Accessed 27 दिसम्बर 2011 इस प्रान्त की राजधानी ख़ोस्त शहर है। इस प्रान्त में ज़्यादातर लोग पश्तो बोलने वाले पश्तून हैं। इसकी दक्षिणी और पूर्वी सीमा पाकिस्तान से लगती है।

 नाम का उच्चारण 
'ख़ोस्त' शब्द में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।

 इन्हें भी देखें 
 ख़ोस्त
 लोया पकतिया
 अफ़्ग़ानिस्तान

 सन्दर्भ 

श्रेणी:अफ़ग़ानिस्तान के प्रांत
सीस्तान द्रोणी

thumb|230px|सीस्तान द्रोणी क्षेत्र
thumb|230px|सीस्तान क्षेत्र का अंतरिक्ष से नज़ारा - एक रेतीला तूफ़ान चलता हुआ दिख रहा है
सीस्तान द्रोणी या सीस्तान बेसिन (अंग्रेज़ी: Sistan Basin) दक्षिण-पश्चिमी अफ़्ग़ानिस्तान और दक्षिण-पूर्वी ईरान में स्थित एक बंद जलसंभर इलाका है। यह दुनिया के सबसे शुष्क क्षेत्रों में से एक है और यहाँ अक्सर सूखा पड़ता है। यहाँ पर अफ़्ग़ानिस्तान के पर्वती क्षेत्रों से बहुत से नदी-झरने पानी लाते हैं तो अफ़्ग़ानिस्तान की गोदज़रेह द्रोणी में जाते हैं (यह सीस्तान द्रोणी का एक धंसा हुआ क्षेत्र है)। यहाँ पर हिन्दु कुश पर्वतों से उभरने वाली हेलमंद नदी भी अपना पानी लाती है।World Book Focus on Terrorism, World Book, Inc, World Book .com, 2002, ISBN 978-0-7166-1295-7, ... The region is crossed by the Helmand River, which flows from the Hindu Kush to the Sistan Basin on the Iranian border. The basin has several slightly salty lakes and marshes ...

 इतिहास 
सीस्तान द्रोणी के क्षेत्र में पिछले ५००० सालों से संस्कृतियाँ बस रहीं हैं और यहाँ कई पुरातन स्थल मिलें हैं। इसके ईरान वाले क्षेत्र में शहर-ए-सोख़्ता (यानि 'जला हुआ शहर') ३१०० ईसापूर्व में स्थापित हुआ था। यह हेलमंद नदी की एक उपनदी पर स्थित था जो अब सूख चुकी है, जिस से इसके निवासियों को मजबूरन यह नगर छोड़ना पड़ा। सीस्तान द्रोणी में अफ़्ग़ानिस्तान का ज़रंज शहर भी है जो मध्यकाल में संस्कृति का एक महत्वपूर्ण केंद्र हुआ करता था, लेकिन अब काफ़ी हद तक रेगिस्तानी रेतों से ढका जा चुका है। यहाँ के दश्त-ए-मार्गो इलाक़े में सिंचाई की नहरों और खेतों के निशान मिले हैं जो अब रेत से भरकर वीरान हुए पड़े हैं। आधुनिक युग में इस क्षेत्र में आबादी बहुत कम है।Afghanistan: The land, Erinn Banting, Crabtree Publishing Company, 2003, ISBN 978-0-7787-9335-9, ... Lying between the deserts is the Sistan Basin. The bowl-shaped basin, where an ancient civilization flourished until the 1300s, once held water. Now, it is a semi-desert region where very little grows ...

 द्रोणी 
द्रोणी या जलसंभर उस भौगोलिक क्षेत्र को कहते हैं जहाँ वर्षा अथवा पिघलती बर्फ़ का पानी नदियों, नेहरों और नालों से बह कर एक ही स्थान पर एकत्रित हो जाता है। भारत में यमुना का जलसंभर वह क्षेत्र है जहाँ यमुना नदी में विलय हो जाने वाले सारे नदी नाले फैले हुए है और जिसके अंत से केवल यमुना नदी ही निकास करती है। बंद जलसंभर ऐसा जलसंभर होता है जिसमें वर्षा अथवा पिघलती बर्फ़ का पानी एकत्रित हो कर किसी नदी के ज़रिये समुद्र या महासागर में बहने की बजाय किसी सरोवर, दलदली क्षेत्र या शुष्क क्षेत्र में जाकर वहीँ रुक जाता है। अंग्रेज़ी में "द्रोणी" को "बेसिन" (basin), "जलसंभर" को "वॉटरशॅड" (watershed) या "कैचमेंट" (catchment) और बंद जलसंभर को "एनडोरहेइक बेसिन" (endorheic basin) कहा जाता है।

 इन्हें भी देखें 
 हेलमंद नदी

 सन्दर्भ 

श्रेणी:अफ़्गानिस्तान
श्रेणी:ईरान
श्रेणी:द्रोणियाँ
दश्त-ए-मारगो

thumb|230px|सीस्तान द्रोणी क्षेत्र में दश्त-ए-मारगो
दश्त-ए-मारगो (फ़ारसी: ) दक्षिण-पश्चिमी अफ़्ग़ानिस्तान के हेलमंद और नीमरूज़ प्रान्तों में स्थित एक रेगिस्तान है। इस मरुस्थल का कुल क्षेत्रफल १,५०,००० वर्ग किमी है और इसकी ऊंचाई ५०० से ७०० मीटर के बीच है।

 नाम का अर्थ 
दरी फ़ारसी में 'दश्त' का अर्थ 'रेगिस्तान' और 'मारगो' का अर्थ 'मृत्यु' होता है। दश्त-ए-मारगो का मतलब 'मौत का रेगिस्तान' है।Apache: Inside the Cockpit of the World's Most Deadly Fighting Machine, Ed Macy, Grove Press, 2010, ISBN 978-0-8021-4478-2, ... The locals called it the Dasht-e-Margo – the Desert of Death. Hairy-assed veterans frightened first timers at Bastion by telling them about the three different lethal spiders that inhabited the Dasht-e-Margo ...

 इन्हें भी देखें 
 सीस्तान द्रोणी

 सन्दर्भ 

श्रेणी:अफ़्गानिस्तान के मरुस्थल
श्रेणी:अफ़्गानिस्तान
श्रेणी:मरुस्थल
वख़्श नदी

thumb|220px|वख़्श नदी (नीले रंग में)
thumb|220px|ताजिकिस्तान में नुरेक बाँध के पीछे वख़्श नदी एक सरोवर बना देती है
वख़्श नदी, जिसे सुरख़ोब नदी और किज़िल सूउ भी कहा जाता है, मध्य एशिया में स्थित एक नदी है जो आमू दरिया की एक उपनदी भी है। यह ताजिकिस्तान की मुख्य नदियों में से एक है।Fish and fisheries at higher altitudes: Asia , Food & Agriculture Org., 1999, ISBN 978-92-5-104309-7, ... In its upper reaches the Amu Darya is known as Vakhan River (Vakhsh), then as Panj River (Pyandzh), when it receives the Pamir River ...

 नाम का उच्चारण 
'वख़्श' और 'सुरख़ोब' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।

 नदीमार्ग 
वख़्श किर्गिज़स्तान की अलाई वादी से उत्पन्न होकर २६२ किलोमीटर पश्चिम की ओर चलती है और फिर ताजिकिस्तान में प्रवेश करती है। वहाँ यह ५२४ किमी चलकर पामीर पर्वत क्षेत्र पहुँचती है जहाँ यह बहुत पहाड़ी इलाक़ों की तंग गलियों से होती हुई निकलती है। ताजिकिस्तान की बहुत सी हिमानियों (ग्लेशियर) से भी इसको और जल मिलता है। यहाँ मुक्सु नदी भी इसमें जा मिलती है। ताजिकिस्तान में इसको 'वख़्श' नाम उस जगह के बाद दिया जाता है जहाँ सुरख़ोब नदी और ओबीहिंगू नदी का संगम होता है। पामीर क्षेत्र से निकलकर यह दक्षिण-पश्चिमी ताजिकिस्तान के मैदानी इलाक़ों से गुज़रती है और फिर जाकर पंज नदी में विलय हो जाती है। इस विलय के बाद इन दोनों नदियों के मिली हुई धरा को आमू दरिया के नाम से पुकारा जाता है।

 इन्हें भी देखें 
 आमू दरिया
 पंज नदी

 सन्दर्भ 

श्रेणी:किर्गिज़स्तान की नदियाँ
श्रेणी:ताजिकिस्तान की नदियाँ
श्रेणी:मध्य एशिया की नदियाँ
श्रेणी:मध्य एशिया
वाख़ान नदी

thumb|220px|वाख़ान गलियारे का नक़्शा जिसमें वाख़ान नदी देखी जा सकती है
वाख़ान नदी, जिसे आब-ए-वाख़ान (फ़ारसी: ) भी कहा जाता है, अफ़्ग़ानिस्तान के वाख़ान क्षेत्र से निकलने वाली एक नदी का नाम है। यह पंज नदी की एक उपनदी है। वाख़ान नदी हिन्दु कुश पर्वतों की हिमानियों (ग्लेशियर) में उत्पन्न होती है और नीचे उतरती है। लंगर और क़िला-ए-पंज नामक गाँवों के पास इसका विलय पामीर नदी से होता है और इस संगम के बाद यह पंज नदी के नाम से जानी जाती है।Water resource development in Northern Afghanistan and its implications for Amu Darya Basin, World Bank Publications, ISBN 978-0-8213-5890-0, ... As noted above, the Wakhan River rises at an elevation of 4900 m at the Wakhan glacier ...

 नाम का उच्चारण 
'वाख़ान' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।

 इन्हें भी देखें 
 पंज नदी
 वाख़ान

 सन्दर्भ 

श्रेणी:अफ़्गानिस्तान की नदियाँ
श्रेणी:मध्य एशिया की नदियाँ
श्रेणी:वाख़ान
श्रेणी:मध्य एशिया
पामीर नदी

thumb|220px|वाख़ान गलियारे का नक़्शा जिसमें पामीर नदी और ज़ोरकुल सरोवर देखे जा सकते है
पामीर नदी (फ़ारसी: , दरिया-ए-पामीर) ताजिकिस्तान और अफ़्ग़ानिस्तान की एक नदी है। यह पंज नदी की एक उपनदी है। यह ताजिकिस्तान के सुदूर पूर्वी कोहिस्तोनी-बदख़्शान स्वशासित प्रान्त में पामीर पर्वतों की हिमानियों (ग्लेशियर) में उत्पन्न होती है। इसका मुख्य स्रोत ज़ोरकुल सरोवर माना जाता है। यहाँ से आगे इसके मार्ग को अफ़्ग़ानिस्तान के वाख़ान गलियारे की उत्तरी सरहद और ताजिकिस्तान और अफ़्ग़ानिस्तान की अंतर्राष्ट्रीय सीमा माना जाता है। अफ़्ग़ानिस्तान के लंगर और क़िला-ए-पंज नामक गाँवों के पास इसका विलय वाख़ान नदी से होता है और इस संगम के बाद यह पंज नदी के नाम से जानी जाती है।Water resource development in Northern Afghanistan and its implications for Amu Darya Basin, World Bank Publications, ISBN 978-0-8213-5890-0

 इन्हें भी देखें 
 पंज नदी
 वाख़ान नदी
 वाख़ान

 सन्दर्भ 

श्रेणी:अफ़्गानिस्तान की नदियाँ
श्रेणी:ताजिकिस्तान की नदियाँ
श्रेणी:मध्य एशिया की नदियाँ
श्रेणी:वाख़ान
श्रेणी:मध्य एशिया
श्रेणी:सीमावर्ती नदियाँ
सिर दरिया

thumb|230px|तियन शान पर्वतों से अरल सागर तक सिर दरिया का मार्ग
thumb|230px|ख़ुजन्द, ताजिकिस्तान से गुज़रता हुआ सिर दरिया
सिर दरिया (फ़ारसी: , ताजिकी: Сирдарё, अंग्रेज़ी: Syr Darya) मध्य एशिया की एक बड़ी नदी है। यह २,२१२ किलोमीटर लम्बी नदी किर्गिज़स्तान, ताजिकिस्तान, उज़बेकिस्तान और काज़ाख़स्तान के देशों से निकलती है। आमू दरिया और सिर दरिया को मध्य एशिया की दो सब से महत्वपूर्ण नदियाँ माना जाता है, हालांकि आमू दरिया में सिर दरिया से कहीं ज़्यादा पानी बहता है।Central Asian republics, Michael Kort, Infobase Publishing, 2004, ISBN 978-0-8160-5074-1, ... Formed in eastern Uzbekistan by tributaries that rise in the Tien Shan, the Syr Darya generally parallels the Amu Darya as it crosses the desert in Kazakhstan en route toward the Aral Sea. Because the two rivers provided the essential in a harsh desert region, Central Asia at one time was called 'the land between the rivers' ...

 अन्य नाम 
इसे अरबी में 'सेहून' () बुलाया जाता है जो इस्लामी सोच में जन्नत की चार नदियों में से एक का नाम है। इसका प्राचीन फ़ारसी नाम 'यख़्शा आर्ता' () था जिसका मतलब 'महान मोती-जैसी (नदी)' था। प्राचीन यूनानी में इसे 'याकसारतेस' (Ἰαξάρτης) कहा जाता था जो प्राचीन फ़ारसी नाम का बिगड़ा हुआ रूप है।

 स्रोत और मार्ग 
सिर दरिया तियन शान पर्वतों के दो झरनों से उत्पन्न होती है। पहला नारीन नदी है और दूसरा कारा दरिया है। इन दोनों का विलय उज़बेकिस्तान की फ़रग़ना वादी में होता है और वहाँ से इसे सिर दरिया के नाम से जाना जाता है। यह पश्चिम की ओर बहकर दक्षिणी काज़ाख़स्तान से गुज़रती हुए अरल सागर में मिल जाती है। सिर दरिया के कुल जलसम्भर इलाक़े का क्षेत्रफल लगभग ८,००,००० वर्ग किमी है।Rivers of the world: a social, geographical, and environmental sourcebook , James R. Penn, ABC-CLIO, 2001, ISBN 978-1-57607-042-0, ... The Syr Darya (anciently Jaxartes) is formed by the junction of two streams, the Naryn and the Kara Darya, which rise far to the east in the Tien Shan Mountains. At the junction of the two head- streams lies the fertile Fergana valley ...

 इन्हें भी देखें 
 अरल सागर
 पामीर पर्वतमाला
 पंज नदी

 सन्दर्भ 

श्रेणी:मध्य एशिया
श्रेणी:ताजिकिस्तान की नदियाँ
श्रेणी:क़ाज़ाक़्स्तान की नदियाँ
श्रेणी:किर्गिज़स्तान की नदियाँ
श्रेणी:उज़्बेकिस्तान की नदियाँ
श्रेणी:मध्य एशिया की नदियाँ
फ़रग़ना वादी

thumb|230px|अंतरिक्ष से फ़रग़ना वादी का दृश्य
thumb|230px|उज़्बेकिस्तान में फ़रग़ना वादी में कुछ खेत-बाग़ान
thumb|230px|फ़रग़ना वादी का क्षेत्र उज़्बेकिस्तान, किर्गिज़स्तान और ताजिकिस्तान में बंटा हुआ है
फ़रग़ना वादी या फ़रग़ना घाटी (फ़ारसी: , वादी-ए-फ़रग़ना; ताजिकी: водии Фарғона, वोदी-ए-फ़रग़ोना; अंग्रेजी: Fergana Valley) मध्य एशिया का एक क्षेत्र है जो पूर्वी उज़्बेकिस्तान, किर्गिज़स्तान और ताजिकिस्तान में विस्तृत है। मध्य एशिया का यह इलाक़ा वैसे तो काफ़ी शुष्क और रेगिस्तानी है, लेकिन इस त्रिकोण अकार की वादी में नरयिन नदी, कारा दरिया और उनके विलय से बनने वाले सिर दरिया की वजह से यह घाटी हरी-भरी और उपजाऊ है। फ़रग़ना वादी की मध्य एशिया और भारतीय उपमहाद्वीप के इतिहासों पर गहरी छाप है और मुग़ल साम्राज्य का पहला सम्राट बाबर इसी घाटी का एक उज़बेक निवासी था। फ़रग़ना वादी में बहुत भिन्न समुदायों के लोग रहते हैं। घाटी की कुल जनसँख्या १.२ करोड़ अनुमानित की गई है और यह मध्य एशिया की सबसे घनी आबादी वाला क्षेत्र है।Ferghana Valley: The Heart of Central Asia, S. Frederick Starr, Baktybek Beshimov, Inomjon I. (CON) Bobokulov, M.E. Sharpe, 2011, ISBN 978-0-7656-2999-9, ... With some twelve million inhabitants, the Ferghana valley is one of the most densely populated places in the world ... it drove Babur out of his native land to Afghanistan and eventually to India, where he launched the renowned Mughal dynasty, in effect exporting a political and cultural ideal from the Ferghana Valley to the Indian sub-continent ...

 नाम का उच्चारण 
'फ़रग़ना' में 'ग़' अक्षर के उच्चारण पर ध्यान दें क्योंकि यह बिना बिन्दु वाले 'ग' से ज़रा भिन्न है। इसका उच्चारण 'ग़लती' और 'ग़रीब' शब्दों के 'ग़' से मिलता है।

 भूगोल 
फ़रग़ना वादी उत्तर में तियन शान पर्वतों और दक्षिण में गिस्सर-अलई पर्वतों के बीच में स्थित एक ३०० किमी लम्बी और ७० किमी चौड़ी घाटी है। इसका कुल क्षेत्रफल २२,००० वर्ग किमी है। नरयिन और कारा दरिया की मौजूदगी से यहाँ की भूमि काफ़ी उपजाऊ है। इन दोनों नदियों का उज़्बेकिस्तान के नमन्गान प्रान्त के नमन्गान शहर में संगम होता है और उसके बाद इसे सिर दरिया के नाम से बुलाया जाता है। यहाँ बहुत से अन्य नदी-झरने भी पानी और उसके साथ-साथ रेत लाते हैं। यह रेत नदियों के किनारों पर जमा होकर ढेरियाँ बना लेती है जो हवा के प्रभाव से हिलकर अक्सर खेत-खलिहानों में भी आ जाते हैं।Environmental peacemaking, Ken Conca, Geoffrey D. Dabelko, Woodrow Wilson Center Press, 2002, ISBN 978-0-8018-7193-1, ... Within an area about 300 kilometers long and 20-70 kilometers wide, the Fergana Valley has the highest population density in Central Asia ...

 मौसम 
फ़रग़ना में काफ़ी गर्मी भी पड़ती है और सख़्त सर्दी भी। मार्च के महीने में तापमान २० °सेंटीग्रेड तक पहुँचता है और जून-जुलाई तक कुछ शहरों में ४० °सेंटीग्रेड छूने लगता है। अक्टूबर में बारिशें होती हैं। दिसम्बर और जनवरी में पाला और बर्फ़ गिरते हैं और तापमान -२० °सेंटीग्रेड तक गिर सकता है।Central Asia: Kazakhstan, Tajikistan, Uzbekistan, Kyrgyzstan, Turkmenistan , Bradley Mayhew, Lonely Planet, 2007, ISBN 978-1-74104-614-4, ... with a maximum of 40 °C in Fergana Valley towns such as Jalalabad ...

 इन्हें भी देखें 
 उज़बेकिस्तान
 सिर दरिया

 सन्दर्भ 

श्रेणी:फ़रग़ना वादी
श्रेणी:मध्य एशिया
श्रेणी:उज़्बेकिस्तान
श्रेणी:ताजिकिस्तान
श्रेणी:किर्गिज़स्तान
श्रेणी:बाबर (मुग़ल सम्राट)
तुर्की-मंगोल

thumb|230px|मुग़ल आक्रमणों से पूर्व का यूरेशिया, क़रीब १२०० ईसवी की स्थिति
तुर्की-मंगोल (Turco-Mongol) मध्य एशिया के स्तेपी इलाक़े में रहने वाले विविध ख़ानाबदोश लोगों को दिया जाने वाला नाम था जो मंगोल साम्राज्य के अधीन थे। समय के साथ-साथ उनकी भाषा और पहचान में गहरी तुर्की छाप आ गई।Mongols and Mamluks: The Mamluk-Ilkhanid War, 1260-1281 , Reuven Amitai-Preiss, Cambridge University Press, 2005, ISBN 978-0-521-52290-8, ... The flexible nature of Turco-Mongolian tribal society made possible both the rapid construction of larger tribal entities and the absorption of foreign nomadic groups ... इन लोगों ने मध्यकाल में बहुत से बड़े राज्य बनाए, जिनमें इलख़ानी साम्राज्य, चग़ताई ख़ानत, सुनहरा उर्दू, क़ाज़ान ख़ानत, नोगाइ ख़ानत, क़्राइमियाई ख़ानत, तैमूरी राजवंश और मुग़ल साम्राज्य शामिल हैं।Mughal gardens: sources, places, representations, and prospects , James L. Wescoat, Dumbarton Oaks, Arthur M. Sackler Gallery (Smithsonian Institution), Dumbarton Oaks, 1996, ISBN 978-0-88402-235-0, ... the dynasty's ideological foundations remained deeply tied to Turco-Mongol traditions and would always be honored and preserved on that basis ...

 इन्हें भी देखें 
 ख़ानत
 अल्ताई भाषा-परिवार
 मुग़ल साम्राज्य
 तुर्की भाषा-परिवार
 मंगोल साम्राज्य

 सन्दर्भ 

श्रेणी:तुर्की जातियाँ
श्रेणी:मंगोल जातियाँ
श्रेणी:मध्य एशिया
श्रेणी:मध्य एशिया का इतिहास
श्रेणी:भारत का इतिहास
श्रेणी:मंगोल इतिहास
तैमूरी राजवंश

thumb|230px|तैमूरी साम्राज्य अपने चरम पर
तैमूरी राजवंश (फ़ारसी: , तैमूरियान), स्वयंभू गुरकानी (), तुर्की-मंगोल नस्ल का एक सुन्नी मुसलमान वंश था जिसने मध्य एशिया और उत्तरी भारतीय उपमहाद्वीप के विस्तृत इलाक़ों पर राज किया। अपने चरम पर इसके साम्राज्य में समस्त ईरान, अफ़्ग़ानिस्तान और उज़बेकिस्तान के साथ-साथ पाकिस्तान, उत्तर भारत, आनातोलिया, कॉकस और मेसोपोटामिया के बड़े भूभाग शामिल थे। इस राजवंश की नीव १४वीं शताब्दी ईसवी में तैमूरलंग नामक आक्रामक और विजेता ने रखी थी।Timurids in transition: Turko-Persian politics and acculturation in Medieval Iran, Maria Subtelny, BRILL, 2007, ISBN 978-90-04-16031-6 १६वीं सदी में उज़बेकिस्तान की फ़रग़ना वादी से भारत पर आक्रमण करके मुग़ल सलतनत की स्थापना करने वाले बाबर भी इसी तैमूरी राजवंश का हिस्सा था। क्योंकि तैमूरलंग को अक्सर 'अमीर तैमूर' कहा जाता था इसलिए इस राजघराने के वंशज अपने नामों में अक्सर 'मिर्ज़ा' जोड़ लिया करते थे जो 'अमीरज़ादा' (यानि 'अमीर का पुत्र') का संक्षिप्त रूप है।Central Asian heritage in the Mughal polity, Mansura Haidar, Mukhtar Ahmad Ansari, Department of History, Jamia Millia Islamia (India), Aakar Books, 2003, ISBN 978-81-87879-11-4, ... Mirza Abdul Qadir explains the term 'Mirza' as superior to the status of 'shahzada' since the word Mirza is an abbreviation of amirzada ...

 इन्हें भी देखें 
 तैमूरलंग
 तुर्की-मंगोल

 सन्दर्भ 

श्रेणी:मध्य एशिया
श्रेणी:मध्य एशिया का इतिहास
श्रेणी:भारत का इतिहास
श्रेणी:भारत के राजवंश
श्रेणी:मध्य एशिया के राजवंश
श्रेणी:मंगोल इतिहास
इलख़ानी साम्राज्य

thumb|230px|अपने चरम पर इलख़ानी साम्राज्य
इलख़ानी साम्राज्य या इलख़ानी सिलसिला (फ़ारसी: , सिलसिला-ए-इलख़ानी; मंगोल: Хүлэгийн улс, हुलेगु-इन उल्स; अंग्रेज़ी: Ilkhanate) एक मंगोल ख़ानत थी जो १३वीं सदी में ईरान और अज़रबेजान में शुरू हुई थी और जिसे इतिहासकार मंगोल साम्राज्य का हिस्सा मानते हैं। इसकी स्थापना चंगेज़ ख़ान के पोते हलाकु ख़ान ने की थी और इसके चरम पर इसमें ईरान, ईराक़, अफ़्ग़ानिस्तान, तुर्कमेनिस्तान, आर्मीनिया, अज़रबेजान, तुर्की, जोर्जिया और पश्चिमी पाकिस्तान शामिल थे। इलख़ानी बहुत से धर्मों के प्रति सहानुभूति रखते थे लेकिन इनमें बौद्ध धर्म और ईसाई धर्म को विशेष स्वीकृति हासिल थी।Storm from the East: from Ghengis Khan to Khubilai Khan, Robert Marshall, University of California Press, 1993, ISBN 978-0-520-08300-4, ... Although some of the Ilkhans showed distinct leanings towards either Buddhism or Christianity, in the main they were fairly impartial - that is until the reign of Ghazan the 'Reformer', who became Ilkhan in 1295 ... इलख़ानी सिलसिले में महमूद ग़ाज़ान ने १२९५ में इस्लाम अपनाया और उसके बाद के शासकों ने शिया इस्लाम को बढ़ावा दिया। इलख़ानी साम्राज्य सन् १२५६ से १३३५ तक चला।Medieval Persia, 1040-1797, David Morgan, Longman, 1988, ISBN 978-0-582-49324-7Columbia chronologies of Asian history and culture , John Stewart Bowman, Columbia University Press, 2000, ISBN 978-0-231-11004-4, ... 1295: Ghazan becomes Ilkhan. He declares Islam the official religion, orders all Buddhist buildings to be destroyed, and exiles all Buddhist monks ...

 नाम की उत्पत्ति और उच्चारण 
मंगोल भाषा में 'इल-ख़ान' का मतलब था 'सर्वोच्च ख़ान के अधीन वाला ख़ान' और इस साम्राज्य के शुरू में इसे महान मंगोल साम्राज्य के अधीन एक हिस्सा माना जाता था।Historical dictionary of Mongolia, Alan J. K. Sanders, Scarecrow Press, 2010, ISBN 978-0-8108-6191-6, ... Hülegü declared himself ruler of Iran and the first Ilkhan (subordinate khan) in 1263 ... 'इलख़ान' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।

 इन्हें भी देखें 
 हलाकु ख़ान
 ख़ानत
 मंगोल साम्राज्य

 सन्दर्भ 

श्रेणी:इलख़ानी साम्राज्य
श्रेणी:मध्य एशिया
श्रेणी:ईरान का इतिहास
श्रेणी:मध्य एशिया का इतिहास
श्रेणी:मंगोल इतिहास